Sfântul cuvios Serafim - Bătrânul cu duh de copil 
(2/15 ianuari şi 19 iulie/ 1 august) 


„Neobişnuita călătorie a Serafimei” (cu subtitrare în română): 


https://www.youtube.com/watech?v=A2mOluBNQy4 


Minunile Sfântului Serafim de Sarov: 
https://www.youtube.com/watch?v=JkW_3RaXxLA 


se 2 aie 
Dacă la mulţi din cei vârstnici simţurile s-au atrofiat, copiii, din contră, detec- 
tează fără greutate, ca şi animalele, atmosfera paradisiacă de care un om al lui 
Dumnezeu este înconjurat. 


Un alt “instantaneu”, datorat condeiului Nadejdei Aksakova, ne face să participăm 
la o vizită pe care familia sa a făcut-o la Sarov. Această vizită s-a întipărit pentru 
totdeauna în memoria fetiţei de atunci... 


Ca de obicei, după Liturghie, pelerinii veniţi la Sihăstrie pentru a-l vedea pe Stareţ, 
au năvălit spre chilia lui. Însă uşa a rămas încuiată. Obosit de întâlnirile nesfârşite 
cu mulțimile de pelerini, Părintele Serafim se mai ducea uneori să se plimbe prin 
pădurea lui dragă. 


- Probabil că a fugit, când a auzit în curte zgomotul echipajului vostru, zise un 
călugăr bătrân. Dacă vreţi să-l vedeţi, trebuie să-l căutaţi în fundul pădurii. 


- Nu veţi avea norocul să-l găsiți uşor, zise egumenul mănăstirii, văzând grupul 
de vizitatori, îndreptându-se spre pădure. Răspunde numai dacă îl strigă copiii. 
Lăsaţi-i pe ei să alerge înaintea voastră. 


Pădurea - povesteşte Aksakova - devenea din ce în ce mai deasă. De abia se ve- 
dea lumina de sub bolta imenşilor brazi. Aveam o senzaţie de neliniște în această 
pădure întunecoasă. Din fericire, o rază de soare străluci printre ramurile de 
brad. În faţa noastră apăru o poiană verde inundată de soare. Acolo, la rădăcina 
unui brad care creştea deosebit de ceilalți, un bătrânei slăbuţ, încovoiat până la 
pământ, tăia de zor cu toporişca nişte nuiele. Auzind zgomotul, bătrânelul se ri- 
dică, ciuli urechile în direcţia mănăstirii şi o luă repede spre pădure, ascun- 
zându-se în iarbă. 


- Părinte Serafime! Părinte Serafime! - eram vreo douăzeci care-l strigam aşa. 


Auzind Sunetul vocilor noastre de copii, Părintele Serafim ieşi din ascunzătoarea 
lui. Cu degetul la gură, părea să ne roage să nu spunem celor mai mari că el se 
află aici. Dând iarba la o parte ca să ne facă un loc de trecere, s-a aşezat şi ne-a 
făcut semn să ne apropiem. Micuța Liza se năpusti prima asupra lui şi aruncân- 
du-i-se în braţe, îşi sprijini obrăjorul de umărul aspru al bătrânului. 


DOOR mei COmOara ea) murmură bătrânul, strângând pe fiecare dintre 


noi la pieptul lui slab. 


Increzători, fericiţi, noi îl îmbrăţişăm. Dar tânărul cioban Sioma se întoarse din 
drum şi alergă spre mănăstire, strigând: “Pe aici! Pe aici! Părintele Serafim este 
acolo!” 


Noi nu mai puteam de ruşine. Strigătele noastre, îmbrăţişările noastre ni s-au în- 
făţişat ca o trădare. 


Întorcându-se la mănăstire, micuța Liza s-a apropiat de sora ei şi, luându-i mâ- 


na, i-a zis: 


Intr-adevăr, scrie la bătrâneţe Nadejda Aksakova, niciodată în întreaga sa viaţă, n- 
am întâlnit o privire de o puritate copilărească, ca aceea a părintelui Serafim, nici- 
odată n-am văzut un surâs asemănător zâmbetului său. 


O altă imagine 


Duh de copil? Nebunie pentru Hristos? Asta-i tot ce văd pelerinii veniţi la Pustia 
Sarovului, curioşi sau plini de râvnă. Aceeaşi Nadejda Aksakova, în amintirile ei, 
ne dă despre omul lui Dumnezeu o imagine diferită. 


“Era după Liturghie. Părintele Serafim ieşea din biserică. Era îmbrăcat într-o 
mantie monahală tradiţională şi purta semnele preoţiei - epitrahilul şi mânecu- 
țele, pe care preoţii ortodocşi le îmbracă la încheietura mâinii, când slujesc 
Liturghia. Pe faţa lui, cu fruntea înaltă şi cu trăsături nobile, strălucea bucuria 
unui om care luase parte la agapa euharistică. Lumina intelectului lucea în 
ochii lui mari, albaştri. Bătrânul cobora treptele încet, şchiopătând puţin, dar 
necăutând la aceasta, părea să fie, şi era, într-adevăr, de o maiestuoasă fru- 
museţe“. 


După ce se împărtăşea, părintele Serafim trecea printre rândurile strânse de pelerini 
cu ochii plecaţi, fără să intre în vorbă cu cineva. Însă de data aceasta, contrar obi- 
ceiului său, se opri. 

“Nu voi uita niciodată”, scrie Aksakova, “privirea lui inspirată, faţa Sa trans- 
figurată şi sunetul vocii lui când s-a adresat mulţimii. Vorbea despre Sfânta Cru- 
ce şi despre însemnătatea ei pentru creştini. Cuvintele lui sonore, simple, eloc- 
vente, curgeau fără nici o sforţare şi pătrundeau în suflete. Vorbea cu autoritate, 
după exemplul lui Hristos, Domnul şi Învățătorul său, şi nu ca fariseii şi căr- 
turarii”. 


Uneori, vizitatorii îşi prelungeau pelerinajul până la mica pustie îndepărtată în spe- 
ranța de a-l găsi acolo pe Stareţ. De multe ori îl găseau în faţa icoanei Maicii 
Domnului fixată pe trunchiul unui brad, înmulţind liniştit semnul crucii, cum au 
obiceiul ruşii s-o facă. 


Părintele Serafim părea cu totul adâncit în rugăciunea neîncetată. Atunci ge- 
nunchii se îndoiau nevrând. În tăcere, toţi se rugau. Ingerul păcii zbura pe dea- 
supra poienii. 


(din: “Viaţa, învăţăturile şi profeţiile Sfântului Serafim de Sarov”, Editura 
Schimbarea la faţă) 

